open-index/open-wikipedia-markdown huggingface dataset:
Nottinghambukta

**Nottinghambukta** er en 1-2 km bred bukt øst for Dunøyane, sørvest i Wedel Jarlsberg Land på Spitsbergen, Svalbard. Bukta er avgrenset av Elveflya og Dunøyhamna i sør, og Skoddebukta i nordvest. I botnen av bukta når Elveflya helt ut i sjøen. Området tilhører Sør-Spitsbergen nasjonalpark.

Gjennom Elveflya renner den lille elva Kvisla ut fra Werenskioldbreen, med delta og morene mot Kvislodden i nord. Utenfor odden ligger Kvartsittskjæra, en gruppe småøyer som er gruppert utover kukta i nord mot Dunøyane som avslutter Nottinghambukta i vest.

Stedet er oppkalt etter Jarlen av Nottingham.

## Eksterne lenker
*
Skoddebukta

**Skoddebukta** er en 4-7 km bred bukt øst for Isøyane, sørvest i Wedel Jarlsberg Land på Spitsbergen, Svalbard. Bukta er avgrenset av Isøyane og Isfjellbukta i nordvest, og Nottinghambukta i sørøst. I botnen av bukta når (Austre) Torellbreen helt ut i sjøen. Området tilhører Sør-Spitsbergen nasjonalpark.

## Eksterne lenker
*
Isfjellbukta

**Isfjellbukta** er en 8 km bred bukt nordøstfor Isøyane, sørvest i Wedel Jarlsberg Land på Spitsbergen, Svalbard. Bukta er avgrenset av Kapp Borthen med fyrlykt og norske fangstminner i vest, Isøyane i sørvest, og Torellmorenen og deretter Skoddebukta med Austre Torellbreen i sørøst. Bukta er grunn med en rekke små holmer og skjær.

I botnen av bukta når den mektige (Vestre) Torellbreen helt ut i sjøen. Området tilhører Sør-Spitsbergen nasjonalpark.

Utenfor bukta i sør ligger Isøyane med Isøyane fuglereservat. 

## Eksterne lenker
*
Stig Holmqvist

**Stig Bertil Holmqvist** (født 1. juli 1942 i Helsingborg) er en svensk dokumentarfilmskaper, fotograf og forfatter.

## Produksjon

* Blommorna i lägrets skugga (2010)
* Fredens pris (2005)
* Din plats på jorden (2001)
* I Sten Bergmans fotspår (1987)
* Vi vill hem till kamelerna (1985)
* Folket i den östra staden (1981)
* Nayianis bröllop (1981)
* Den gröna skogens folk (1980)
* Folket som fick korna från himlen (1980)
* Resa till okänt mål
* Den gyllene majsens folk (1979)
* Soroji (1973)
* Mangati (1972)
* Familjen Benedict (1970)
* Bagamoyo Camp (1969)
* Irland (1966)
* Om kineser (1966)

* Barn i Belfast 1976 (med Aud Talle)
* Barheidas tre hustrur 1978 (med Aud Talle)
* Utvecklaren 1978
* Den gyllene majsens folk 1979
* Den gröna skogens folk 1979
* Folket som fick korna från himlen 1980
* Folket i den östra staden 1981
* På andra sidan floden 1985
* Helige ande 1993
* Barheidas fjärde hustru 1995 (med Aud Talle)
* På Barheidas tid 2005 (med Aud Talle)

## Priser
* Expressens Heffaklump 1976 for *Barn i Belfast*

## Referanser


## Eksterne lenker
* Svensk filmdatabas
Afrikamesterskapet i friidrett 2002

**Afrikamesterskapet i friidrett 2002** var det 13. Afrikamesterkapet i friidrett, det ble avviklet i Tunis og Radès i Tunisia i perioden 6. til 10. august 2002.

## Tabell

## Resultater
### Menn

### Kvinner

## Kilder
*Resultater – GBR Athletics
Olle Mattson

**Olle Mattson** (født 17. november 1922 i Uddevalla, død 3. august 2012) var en svensk forfatter av barnebøker, filmmanus og sangtekster. Han studerte litteraturhistorie og nordiske språk fra 1945 til 1948, og debuterte i 1953 med *Vem hickar hos Nikodéns?*

Forfatterskapet har blitt beskrevet som «*bl.a. historiske romaner for børn og unge, som handler om at vokse op og klare sig under kummerlige vilkår*», og miljøet er ofte 1800-tallets Bohuslän: «*Olle Mattson använde gärna det karga och vindpinade Bohuslän som spelplats i sina böcker, samtidigt som huvudpersonerna i hans berättelser ofta kämpade i hård motvind*». Barneromanen *Briggen Tre Liljor* (1955, norsk 1956) ble filmet i 1963. Bøkene om Taletten (*Fem ljus för Talejten*, 1967; og *Talejten väntar i väst*, 1975; begge på norsk 1980) handler om utvandring til Amerika, med utgangspunkt i en koleraepidemi i Göteborg i 1866.

*Kråkguldet* (1970, norsk 1973) var basert på hans eget filmmanus fra 1969. Han skrev også manus til en svensk filmatisering av *[[Synnøve Solbakken]]* (1957).

## Priser
* Nils Holgersson-plaketten 1956 for *Briggen Tre Liljor*
* Expressens Heffaklump 1975 for *Talejten väntar i väst*

## Referanser


## Eksterne lenker
*
Storvika (Svalbard)

**Storvika** er en 5 km bred bukt nord for Kapp Borthen, vest i Wedel Jarlsberg Land på Spitsbergen, Svalbard. Bukta ligger under flere fjell, bl.a Kvassnilken (631 m) i øst. I sørvest ligger Torellbreen med fjell imellom disse. 

Her renner den betydelige Orvinelva ut fra øst mot havet i vest, med kilder i Orvindalen og de vestligste deler av Torellbreen. I elvedeltaet nede ved stranden ligger restene av en russisk pomor-fangsthytte fra 1800-tallet. Langs kysten er det flere grunne vann og laguner. Området tilhører Sør-Spitsbergen nasjonalpark. I nord går bukta opp til Hannevigodden, hvor Gråholmbukta fortsetter nordover. I sør avgrenses bukta også av Kapp Berg med fangsthytta «Trondsenhuset» (1919), og øya Olsholmen med Olsholmen fuglereservat.

## Eksterne lenker
* 
* Orvinelva, den russiske hustuftens beskrivelse i Riksantikvarens kulturminnebase.
Tomas Hägg

**Erik Tomas Hägg** (født 16. november 1938 i Uppsala, død 11. august 2011 i Kristiansand) var en svensk klassisk filolog. Han tok doktorgraden i 1971 og ble dosent i gresk ved Uppsala universitet samme år. Fra 1977 var han professor i klassisk filologi ved Universitetet i Bergen. I 1999 flyttet han til Kristiansand, hvor han ble boende resten av livet. 

Allerede i 1972 hadde han et lengre opphold i Köln. Flere andre utenlandsreiser fikk stor betydning for hans forskningskarriere. Hans vitenskapelige produksjon har hatt stor betydning for utviklingen av forskningsfeltet. I tillegg skrev han bøker for å formidle sin forskning også utenfor forskningsmiljøet.

## Heder
Hägg ble i 2005 æresdoktor i Athen. 

## Bibliografi
Hägg har skrevet en rekke artikler om gresk språk- og litteraturvitenskap. Et utvalg av hans bøker er:

* *Narrative Technique in Ancient Greek Romances* (1971), doktoravhandling
* *Photios als Vermittler antiker Literatur* (1975)
* *Den antikke romanen* (1980), oversatt til flere språk
* *Nubian Culture. Past and Present* (1987)
* *Dionysos og Apollon* (1989), sammen med T. Eide
* *Hellas og Norge* (1990), sammen med Øivind Andersen
* *I skyggen av Akropolis* (1994; red. med Øivind Andersen)
* *Kjetterne og kirken* (2008; red.), ISBN 9788230400364

## Referanser


## Kilder
* Lotten Glans: *Tomas Hägg (1938–2011)*. Minneord i Fædrelandsvennen, del 2, s.&nbsp;21, mandag 29. august 2011.

## Eksterne lenker
* Hjemmeside hos uib.no
* Lars Boje Mortensen: ''Minneord for Tomas Hägg''. Minneord i På Høyden 23. august 2011
Asiamesterskap

**Asiamesterskap** refererer til arrangement som kårer Asias beste prestasjon og vinneren blir tildelt tittelen «*Asiamester*», eller «*Asiatisk mester*». Mesterskapene er for deltagere fra hele Asia, og det konkurreres gjerne i en bestemt øvelse eller sport. Mesterskapene kan kåre enkeltpersoner som mestre, men også klubber, bedrifter, organisasjoner eller nasjoner.

*Asiamesterskap er ikke nødvendigvis årlige arrangement, men arrangeres vanligvis jevnlig. Årlig, annethvert år eller hvert fjerde år er de vanligste intervallene.
*De fleste idretter, eller sporter som er organisert under de ulike Asiatiske idrettsforbund, arrangerer Asiamesterskap.
*Asiamesterskap kan være større arrangement over en helg eller uke, eller de kan arrangeres som cup'er over lengre tid.
*Noen mesterskap krever kvalifisering, enten gjennom egne kvalifiserende arrangement, eller ved resultatbaserte standarder, som kvalifiseringskrav, for deltakelse.

*Det arrangeres Asiamesterskap, og kåres Asiasnke mestere også utenom den organiserte idretten.

## Ulike Asiamesterskap
* Asiamesterskapet i fotball for kvinner
* Asiamesterskapet i fotball for herrer
* Asiamesterskapet i friidrett
Dunderbukta

**Dunderbukta** er en 4 km bred bukt nordvest i Wedel Jarlsberg Land på Spitsbergen, Svalbard. Bukta er avgrenset av Tunodden nedenfor Dunderfjellet (748 moh.), videre med avgrensningene Dunderholmen i nord, og Ispynten i sør. 

I botnen av bukta når den isfrie Dunderdalen med Dunderelva ut til sjøen. Her ved deltaet av elva ligger estene av en russisk pomor-fangsthytte fra 1800-tallet.

Litt nord i Dunderbukta ligger en tidligere fangsthytte Ibistasjon) ved stranden - ved Beisodden under fjellet Dundrabeisen (436 moh.).

Området tilhører Sør-Spitsbergen nasjonalpark.

## Eksterne lenker
* 
* Dunderbukta (A), russisk pomor-hustuft, beskrivelse i Riksantikvarens kulturminnedatabase.
* Dunderbukta (B), norsk fangsthytte, beskrivelse i Riksantikvarens kulturminnedatabase.
Pareto-prinsippet

**Pareto-prinsippet** eller **80/20-regelen** er det vanlige fenomen at 80 % av konsekvensene innenfor et område skyldes 20 % av årsakene. Regelen har fått sitt navn etter italieneren Vilfredo Pareto, som i 1906 bemerket at 20 % av Italias befolkning eide 80 % av verdiene. I handelsteorien brukes fenomenet som underlag for pris- og markedsstrategier, når bransjeforholdene tilsier at 20 % av kundene står for 80 % av omsetningen, slik at man kan oppnå størst økonomisk gevinst ved å satse på de 20 % av kundene med høyest omsetning eller inntjening.

Regelen er normalt kun en indikator, og ingen nøyaktig matematisk tallverdi. 

## Referanser


## Eksterne lenker

*
Isla Mujeres (kommune)

**Isla Mujeres** er en kommune nord i den meksikanske delstaten Quintana Roo. Den hadde 16&nbsp;203 innbyggere i 2010. Arealet er på 1&nbsp;100 km².

Kommunen har navn etter øya Isla Mujeres, som er administrasjonssentrum og hvor de fleste innbyggerne bor. Kommunen omfatter også en stor del av fastlandet, som imidlertid er svært tynt befolka.

## Referanser


## Eksterne lenker
*
Lázaro Cárdenas (Quintana Roo)

**Lázaro Cárdenas** er en kommune nord i den meksikanske delstaten Quintana Roo. Den hadde 25&nbsp;333 innbyggere i 2010. Arealet er på 3&nbsp;881&nbsp;km². Kommunens administrasjonssentrum er Kantunilkín. Øya Holbox tilhører også Lázaro Cárdenas kommune.

## Referanser


## Eksterne lenker
*
KylieX2008

***KylieX2008*** er den tiende verdensomspennende konsertturneen av den australske sangeren Kylie Minogue, i forbindelse med hennes tiende studioalbum *[[X (album)|X]]*. Det ble opprinnelig annonsert som bare en europeisk turne, ble det utvidet til Australia, Asia og Amerika. Ved avslutningen av den europeiske etappen annonserte Minogue at turneen ville fortsette i Sør-Amerika, Asia og Australasia. Turneen spilte inn anslagsvis 70 millioner dollar i billettsalg i 2008.

## Sporliste
### Premiere
**Act 1: Xlectro Static**
*«Speakerphone»
*«Can't Get You Out of My Head» (inneholder elementer av «Blue Monday» med utdrag fra «Boombox»)
*«Ruffle My Feathers»
*«In Your Eyes»

**Act 2: Cheer Squad**
*«Heart Beat Rock» (inneholder elementer av «Mickey»)
*«Wow»
*«Shocked» (DNA Mix)

**Act 3: Xposed**
*«Like a Drug»
*«Slow»
*«The One»
*«2 Hearts»

**Act 4: Black Versus White**
*«On a Night Like This»
*«Kids»
*«Step Back in Time»
*«In My Arms»
*«Love at First Sight» (Ruff and Jam U.S. Remix)

**Akt 5: Naughty Manga Girl**
*«Sometime Samurai» (inneholder utdrag fra «German Bold Italic») (Video Interlude)
*«Come into My World» (Fischerspooner Mix) (inneholder elementer av «Finer Feelings» og «Dreams»)
*«Nu-di-ty»
*«Sensitized»

**Akt 6: Starry Nights**
*«Flower» (uutgitt sang fra *X*)
*«I Believe in You» (Ballade)
*«Cosmic»

**Akt 7: Beach Party**
*«Loveboat» (inneholder elementer av «The Love Boat Theme Song»)
*«Copacabana»
*«That's Why They Write Love Songs» (uutgitt sang)
*«Spinning Around» (inneholder elementer av «Got to be Real»)

**Ekstranummer**
*«No More Rain»
*«All I See» (Akustisk)

### Hovedsett
**Act 1: Xlectro Static**
*«Speakerphone»
*«Can't Get You Out of My Head» (inneholder elementer av «Blue Monday» med utdrag fra «Boombox»)
*«Ruffle My Feathers»
*«In Your Eyes»

**Act 2: Cheer Squad**
*«Heart Beat Rock» (inneholder elementer av «Mickey»)
*«Wow»
*«Shocked» (DNA Mix)

**Act 3: Beach Party**
*«Loveboat» (inneholder elementer av «The Love Boat Theme Song»)
*«Copacabana»
*«Spinning Around» (inneholder elementer av «Got to be Real»)

**Act 4: Xposed**
*«Like a Drug»
*«Slow» (inneholder utdrag fra «Free»)
*«2 Hearts»

**Akt 5: Naughty Manga Girl**
*«Sometime Samurai» (inneholder utdrag fra «German Bold Italic») (Video Interlude)
*«Come into My World» (Fischerspooner Mix) (inneholder elementer av «Finer Feelings» og «Dreams»)
*«Nu-di-ty»
*«Sensitized»

**Akt 6: Starry Nights**
*«Flower» (uutgitt sang fra *X*)
*«I Believe in You» (Ballade)

**Akt 7: Black Versus White**
*«On a Night Like This»
*«Your Disco Needs You»
*«Kids»
*«Step Back in Time»
*«In My Arms»

**Ekstranummer**
*«No More Rain»
*«The One» (Freemasons Vocal Club Edit)
*«Love at First Sight» (Ruff and Jam U.S. Remix)
*«I Should Be So Lucky»

## Turnedatoer

## Eksterne lenker
* Kylie Minogues offisiell nettsted
Fremskridtspartiets Ungdom

**Fremskridtspartiets Ungdom** (FPU) er ungdomsorganisasjonen til Fremskridtspartiet i Danmark. Organisasjonen ble stiftet den 26. mars 1973. I likhet med moderpartiet ønsket organisasjonen å avskaffe inntektsskatten og redusere offentlig byråkrati. Blant politikerne med bakgrunn fra Fremskridtspartiets Ungdom kan nevnes brødrene Kim Behnke og Tom Behnke, Kristian Thulesen Dahl og Peter Skaarup. I en kort periode var også Pia Kjærsgaard medlem.

## Referanser


## Eksterne lenker
*
Dansk Folkepartis Ungdom

**Dansk Folkepartis Ungdom** (**DFU**) er Dansk Folkepartis offisielle ungdomsorganisasjon.

DFU har som et av sine primære formål å utvikle talenter til Dansk Folkepartis virke i dansk politikk. DFU ser det ikke som sin oppgave å gi motspill til moderpartiets politiske linje, hvilket adskiller DFU fra andre danske ungdomspolitiske organisasjoner.

DFU har ca. 500 medlemmer (2020). 

Ved Folkeavstemningen om forsvarsforbeholdet anbefalte Dansk Folkepartis Ungdom å stemme nei.

## Liste over formenn i DFU
* 1995-1999 Carl Christian Ebbesen
* 1999-2007 Kenneth Kristensen Berth
* 2007-2010 Allan Steen Hansen
* 2010-2012 Bente Kronborg Holst Flensted
* 2012-2015 Anders Primdahl Vistisen
* 2015 Peter Kofod Poulsen
* 2015-2016 Lucas Thelander Hultgren
* 2016-2017 (konstitueret) Chris Veber
* 2017-2020 Chris Bjerknæs
* 2020-2022 Tobias Weische
* 2022- Christian Bülow

## Referanser


## Eksterne lenker
* 
*
Danmarks Kommunistiske Ungdomsforbund

**Danmarks Kommunistiske Ungdomsforbund** (forkortet DKU) er ungdomsorgansasjonen som er knyttet til partiet Arbejderpartiet Kommunisterne, som ble stiftet i april 1999. De er stiftet for å skape et sosialistisk Danmark.

Deres formand er Cathrine Frederikke Pedersen, som overtok formannsposten etter at Trols Riis Larsen gikk av i 2005. Han havde vært formann siden stiftelsen av ungdomsorganisasjonen.
Socialistisk Folkepartis Ungdom

**Socialistisk Folkepartis Ungdom** (fork. **SFU** eller **SF Ungdom**) er en dansk politisk ungdomsorganisasjon, som fungerer selvstendig, men som har nære bånd til Socialistisk Folkeparti. 

SFUs Landsformann fungerer som observatør i SFs landsledelse, og SFU har en plass i bestyrelsen for Socialistisk Folkeoplysningsforbund (SFOF).

## Referanser


## Eksterne lenker
* 
*
Yoshihiko Noda

**Yoshihiko Noda** (野田 佳彦 *Noda Yoshihiko*, født 20. mai 1957 i Funabashi) er en japansk politiker som var medlem av Det demokratiske parti. Han var statsminister i Japan fra 2. september 2011 til 26. desember 2012. Forgjenger var Naoto Kan, og Noda ble etterfulgt av Shinzō Abe.

I 2012 ble han leder av Det demokratiske parti. 

## Referanser


## Eksterne lenker
*
Emma Härdelin

**Emma Härdelin** (1975–) er en svensk folkesanger og felespiller, spesielt kjent for sin innsats som vokalist i Garmarna og Triakel.

## Liv
Härdelin er datter av felespilleren Thore Härdelin og kommer fra en familie med flere kjente folkemusikere. Emma Härdelin vokste opp i Kluk i Jämtland og Delsbo i Hälsingland. Hun lærte svensk folkesang hos Maria Röjås på folkehøyskolen i Malung.

I 1993 ble hun fast vokalist i det svenske folkrockbandet Garmarna og fra  1995 i folkemusikktrioen Triakel. I tillegg har hun deltatt i ulike prosjekter. 

## Diskografi
### Garmarna
* 1993: Garmarna (EP)
* 1994: Vittrad
* 1996: Guds spelemän
* 1996: Herr Holger (singel)
* 1997: En gång ska han gråta (singel)
* 1999: Vedergällningen
* 1999: Gamen (singel)
* 1999: Euchari (singel)
* 2001: Hildegard von Bingen

### Triakel
* 1999: Innan Gryningen (singel)
* 1999: Triakel
* 2000: Vintervisor
* 2004: Sånger från 63° N
* 2005: Ten Years of Triakel
* 2011: Ulrikas minne – Visor från Frostviken

### Samarbeid
* 2001: Strand...Rand. Folk Chorales and Songs From the West Coast of Estonia (Sofia Joons / Emma Härdelin / Meelika Hansoo)
* 2005: Kärleksbrev och ryska satelliter: Visor i Hälsingland (aka "Love Letters & Russian Satellites – Songs From Hälsingland") (Emma Härdelin / Katarina Hallberg / Johanna Bölja Hertzberg / Kersti Ståby)
* 2007: Live (String Sisters)

### Annet
* 2004: Blindside: About a Burning Fire (vokal på sangen «Shekina»)

## Referanser


## Eksterne lenker
* Emma Härdelin hos Discogs
*
Ghassanidene

**Ghassanidene** (, *al-Ghasāsinah*) var et arabisk kongerike som ble opprettet av etterkommere av nomadiske Azdstammer fra det sørlige Arabia og Jemen som utvandret tidlig på 200-tallet e.Kr. til Levanten, hvor en del av dem smeltet sammen med hellenistiske kristne samfunn, konverterte til kristendommen. Andre kan ha vært kristne allerede ettersom en nestoriansk form for kristendom hadde spredt seg i enkelte arabiske byer og nestorianerne utvandret nordover for å unnslippe forfølgelse. De bosatte seg som bønder sør i Syria og i 502 ble de allierte, *foederati*, med det bysantinske rike.

Som bysantinske allierte kjempet ghassanidene sammen mot det persiske Sasanideriket og persernes arabiske allierte, lakhmidene. Ghassanidenes landområder fungerte som en buffersone mot land som bysantinerne kontrollerte mot angrep fra beduiner. Ghassanidene var monofysittiske kristne, og ble utsatt for forfølgelser av den bysantinske keiser Justinian I den store, men under ghassanidekongen al-Harith ibn Jabalah (529-569) fikk de utnyttet keiserinnens sympati for sin tro og fikk viet Jakob Baradai til biskop. Han grunnla den jakobittiske kirke i det syriske område som fortsatt eksisterer. Få ghassanider ble muslimer som følge av den islamske erobringen. De fleste forble kristne til tross for forfølgelsen og slo seg sammen med melkittiske og syrisk-kristne samfunn innenfor det som nå er Jordan, Israel, Syria og Libanon.

## Referanser


## Litteratur
* Ball, Warwick (2000): *Rome in the East: The Transformation of an Empire*. London: Routledge. ISBN 0-203-02322-6.
* Fowden, Elizabeth Key (1999): *The Barbarian Plain: Saint Sergius Between Rome and Iran*. Berkeley and Los Angeles: University of California Press. ISBN 0-520-21685-7.
* Millar, Fergus (2010): «Rome's 'Arab' Allies in Late Antiquity» i: Börm, Henning; Wiesehöfer, Josef, red.: *Commutatio et Contentio. Studies in the Late Roman, Sasanian, and Early Islamic Near East*. Wellem Verlag, Düsseldorf, s. 159–186.
Lakhmider

**Lakhmider** (arabisk: ) var et arabisk folk opprinnelig fra den sørlige delen av Den arabiske halvøy og opprettet et småkongedømme i sørlige Irak rundt 300 og som varte til 602 da det ble annekter av det persiske sasanideriket. Kongeriket var konsentrert rundt hovedstaden Al-Hira som ble opprettet i 266. Poeter beskrev den som et jordisk paradis, og henviste til byens behagelige klima og skjønnhet. Det arabiske alfabet hadde delvis sitt opphav i Al-Hira. Dette kongeriket fungerte som en buffersone mellom Arabia og Perserriket, og forhindret at arabiske beduinstammer herjet på persiske områder.

Lakhmidenes kongerike ble grunnlagt av lakhumstammen som utvandret fra Jemen på 100-tallet og ble styrt av Banu Lakhm, derav rikets navn. Grunnleggeren av kongedynastiet var 'Amr. Han hadde en sønn ved navn Imru' al-Qais (ikke til å forveksles med poeten Imru' al-Qais som levde på 500-tallet) som det hevdes konverterte til kristendommen.

Ruinene i al-Hirah er i dag lokalisert 3&nbsp;km sør for byen Kufa ved vestbredden av elven Eufrat. Deres etterkommere er i dag mandharisere som spredt i muslimske land som Oman, Irak og De forente arabiske emirater; na'amanisere, en annen arabisk stamme i Oman, og flere andre arabiske stammer og familier. Alle disse nevnte stammene tilhører enten islamske retningene ibadi eller sunni. En del etterkommere er også de mektige drusiske kongefamilien til Talal Arslan, leder av et politisk pari i Libanon.

## Referanser


## Litteratur
* Bosworth, Clifford Edmund, red. (1999): *The History of Al-Ṭabarī*, **V**: *The Sāsānids, the Byzantines, the Lakhmids, and Yemen*. State University of New York Press. , s. 370–371.
* Martindale, John R.; Jones, A.H.M.; Morris, John (1992): *The Prosopography of the Later Roman Empire*: **III**: *AD 527–641*, Cambridge University Press, , s. 258.

## Eksterne lenker
*
Miksha

**Miksha** er et norsk industrielt metalband.

Bandet ble stiftet i Vadsø i 1999 av Tor-Åge Ballo, Fritz Pettersen og Kim-Erling Johansen. Da alle tre i 2002 flyttet til Trondheim ble Mathis Ståle Mathisen fra Alta også en del av bandet. Gjennombruddet kom like etter, med seier i Trøndersk mesterskap i pop og rock. Bandet har vært på turne i både England og Skandinavia. Bandet ble senere lokalisert i Oslo.

## ''Collect Your Hazardous Waste''
*Collect Your Hazardous Waste* ble utgitt i Norge, og i slutten av 2005 fikk bandet en kontrakt med engelske Anticulture Records slik at albumet også ble distribuert i Europa.

Albumet fikk terningkast 4 i *Finnmark Dagblad*. Sangene var «råe» med klar lyd, «brutalt god produksjon». Samtidig som musikken var «overbevisende», var det «synd for Miksha at den totale massen blir fryktelig lik. Jeg savner en sang som setter seg på hjernen, eller som jeg i det minste husker en frase fra». *[[Adresseavisen]]* skrev seinere at bruken av synth «nikket litt vel mye mot for eksempel Nine Inch Nails på sitt mest vulgærpompøse, og hele lydbildet, spesielt i de roligste partiene, kunne nærme seg det platte».

Magasinet *Mute* ga 7 av 10. *Collect Your Hazardous Waste* var «ikke langt unna å være en kanonskive». Samtidig balanserte de «på en hårfin linje av industrielle metal-klisjéer» og var «nære åp å gi seg hen til klisjéene». En spilletid på 54 minutter sto også i fare for å gjøre slutten av albumet «uengasjerende». Samme karakter ga webzinen *Burn Your Ears*. Mange ideer og at «det vanlige vers-refrengskjemaet er ofte brutt», gjorde at albumet holdt seg « spennende over lengre tid» selv om «noen låter er litt mindre smellende».

## ''The Vulture Conspiracy''
Album nummer to ble spilt inn med Henning Ramseth og med bidrag på en av sangene fra Vadsø Mannssangforening. Etter innspilling i 2007 foregikk miksing i nesten to år før albumet ble sluppet i mars 2009. Enkeltsanger ble lagt ut på Myspace som smakebiter.

*Adresseavisen* og *Altaposten* ga begge terningkast 5. Førstnevnte mente at elementer av synth og programmering var mye bedre innarbeidet i musikken. Samtidig som metallen var «blypumpende» var det også struttende og lekende. «Dette er hard, variert og kompleks metall – latterlig lett å bli suggerert av. Omtrent det eneste jeg savner på denne plata, er en monsterpåle av en metallhit».

*Altaposten* skreiv at det «kompromissløse» i musikken gjorde det utfordrende å lytte til, men at det var givende. Bandet hadde ettertenksomme tekster og en dramaturgi som «nærmest gir filmepiske assosiasjoner», som «en psyko-thriller» eller som om «selveste omen har blitt voksen». Metallen var godt ivaretatt: «Feite metalriff, maskingevær-trommer og musikalske knyttneveslag [...] Låtene er bedre enn noensinne».

## Bandmedlemmer
*Tor Åge Ballo – vokal, gitar
*Fritz R. Pettersen – vokal, bassgitar
*Kim-Erling Johansen – trommer
*Mathis Ståle Mathisen – gitar

## Diskografi
*2002 – *Mikza* EP
*2004 – *Collect Your Hazardous Waste* (reutgitt 2005, Anticulture Records)
*2009 – *The Vulture Conspiracy* (The Perfect Hoax)

## Referanser


## Eksterne lenker
*Albumanmeldelse, MetalStorm.net 9. august 2005
*
Primero de Mayo fyr

**Primero de Mayo** (*Første mai*) er et fyr på øya Lambda Island i øygruppa Melchior Islands på vestkysten av Antarktishalvøya. Fyrtårnet ble oppført av Argentina i 1942, og var det første argentinske fyrtårnet i Antarktis. Hensikten med fyret var å forenkle innseilingen til den argentinske basen Melchior på Gamma Island.

Fyrtårnet er en avkortet pyramidestruktur i rødmalt stål, med en batteriboks med oransje striper. Det er 11 meter høyt og har en rekkevidde på 4,9 nautiske mil. Det ble installert av skipet ARA «1° de Mayo» (derav navnet) og ble operativt 1. mars 1942. Fyret er oppført på Antarktistraktatens liste over historiske steder og kulturminner i Antarktis.

## Referanser


## Eksterne lenker
* Faro 1° de Mayo. Servicio de Hidrología Naval
* Primero de Mayo Light ARLHS ANC-001 Amateur Radio Lighthouse Society
Luoxiang Lu

**Luoxiang Lu** (tradisjonell kinesisk: 羅香路, forenklet kinesisk: 罗香路, pinyin: *Luóxiāng Lù*, shanghainesisk: [lu²³ɕiɑ̃⁵³lu²³]), engelsk: *Luoxiang Road*, norsk: *Luoxiangveien*), danner sammen med den kryssende veien Longlinveien knutepunktet i lokalsamfunnet mellom Midtre og Ytre Ringvei mot Xupu-broen sør i bydistriktet Xuhui i Shanghai i Folkerepublikken Kina. Luoxiangveien går fra Longchuanveien til Gamle Minhangvei og er knapt halvannen kilometer lang.

## Langs Luoxiangveien

### Nr. 174
Fengye Super 8 Hotel (tradisjonell kinesisk: 楓葉速8酒店, forenklet kinesisk: 枫叶速8酒店, pinyin: *Fēngyè Sùbā Jiǔdiàn*, shanghainesisk: [foŋ⁵³.ɦiɪˀ¹²su³⁴bɑˀ⁵⁵ʨiɤ³⁴di³⁴]) er et rimelig trestjerners business-hotell med 130 rom og mulighet for online rombestilling.

### Nr. 237
Luoxiangveien Samfunnshus (tradisjonell kinesisk: 西南文化藝術中心, forenklet kinesisk: 西南文化艺术中心, pinyin: *Xīnán Wénhuà Yìshù Zhōngxīn*, shanghainesisk: [ɕi⁵⁵nø²³vən²³ho³⁴ɲi²³zəˀ¹²ʦoŋ⁵³ɕin⁵³]) inneholder lokaladministrasjon, partikontor, festsal, treningsstudio, bibliotek og kino. Samfunnshuset betjener distriktene Changqiao (长桥街道), Lingyun (凌云街道) og Huajing (华泾镇), som samlet utgjør et område på 17,5 kvadratkilometer med 220.000 innbyggere. Bygget ble påbegynt i april 2003, kunne tas i bruk i november 2004 og inneholder totalt 12.000 kvadratmeter lokaler.

### Nr. 240
Dong Hengfu tekniske yrkesskole (tradisjonell kinesisk: 董恆甫職業技術學校, forenklet kinesisk: 董恒甫职业技术学校, pinyin: *Dǒng Héngfǔ Zhíyè Jìshù Xuéxiào*, shanghainesisk: [doŋ³⁴ɦən²³fu³⁴ʦəˀ⁵⁵ɲiɪˀ¹²ʥi²³zəˀ¹²ɦoˀ¹²ɦiɔ²³]) er en videregående skole med vekt på teknisk og informatisk yrkesfaglig opplæring. Skolen i Luoxiangveien er en av fem videregående yrkesskoler i Shanghai som er underlagt Shanghai Information Management School (上海市信息管理学校). Skolen nyter en viss popularitet blant migrantarbeidere, men gir ikke generell studiekompetanse til universitet eller høyskoler i Kina.


Fil:Luoxiang lu boligblokker-a.jpg|Boligblokker
Fil:Luoxiang lu boligblokker-b.jpg|Boligblokker
Fil:Software-hurtigtrykk-kopiering-visittkort.jpg|Alt-i-ett-butikk (nesten)
Fil:KFC Longlin Lu.jpg|KFC
Fil:Luoxiang lu veggmaleri.jpg|Veggmaleri


## Referanser
Mount Mitchell

**Mount Mitchell** (2 037 moh.) er det høyeste fjellet i fjellkjeden Appalachene i USA, det høyeste fjellet øst for Mississippi og det høyeste fjellet i delstaten Nord-Carolina.

Mount Mitchell var det høyeste fjellet i USA fram til Texas ble innlemmet i 1845.

Fjellet er oppkalt etter Elisha Mitchell, professor ved University of North Carolina. Han fastslo fjellets høyde i 1835, men døde ved Mitchell Falls i 1857 under en ekspedisjon for å verifisere sine tidligere beregninger. Mitchell er begravd på toppen av fjellet.

Oppstigningen til fjellet er enkel i dag ettersom det går bilvei helt til toppen. Parkeringsplassen ligger bare 15 høydemetre lavere enn utsiktsplattformen, og det er kun de siste 400 meterne man må gå til fots på en rampe, tilrettelagt for rullestolbrukere.
Hvert år siden 1974 har det vært arrangert sykkelkonkurranse (*The Assault on Mount Mitchell*) opp til toppen av fjellet. Rittet går fra Spartanburg i Sør-Carolina og er 164 km langt.

## Referanser


## Eksterne lenker
* 
* Amerikansk presentasjon med bilder fra ''RomanticAsheville.com''
Tigrinja-tigré

**Tigré** er en etnisk gruppe i Etiopia. De snakker tigrinja.

Etiopias statsminister til 2012, Meles Zenawi, og hans parti TPLF har sin basis i denne folkegruppen.
Tigre (folk)

**Tigre-folket** er en etnisk gruppe bosatt i det nordvestlige Eritrea og i Sudan. De er et nomadisk og pastoralistisk folk knyttet til tigrinya- og beja-/hedareb-folkene i Eritrea og Sudan.

## Historie
Tigre-folket er hovedsakelig et muslimsk nomadefolk som bor i Gash-Barka, Anseba og Northern Red Sea-regionene i Eritrea, samt områder i Øst-Sudan. 99% av tigre-folket er sunni-muslimer og det er små grupper av kristne.
 
I det syvende århundre konverterte de første tigre-folk, som var bosatt på øyer i Rødehavet, til islam. Befolkningen på fastlandet konverterte ikke til islam før i det nittende århundre.
 
Som følge av at tigre-folket var både nomadiske og muslimer ble de forfulgt av både imperialistene og den marxistiske regjeringene i Etiopia i 1960, 1970 og 1980. Den etiopiske regjeringens innsats for å avgjøre tigre, kombinert med den eritreisk-etiopiske krig, resulterte i at titusenvis av tigre måtte bosette seg på nytt i Sudan.

## Språk
Tigre-språkene, som tigrinja, er et afroasiatisk språk med semittiske grener som hovedsakelig har opprinnelse i ge'ez. Det er ingen kjent historisk skriftlig form av språket. Den eritreiske regjeringen bruker ge'ez sitt skrifsystem til å publisere dokumenter på tigrespråk.
 
Tigre er et lingua franca i deler av Eritrea, noe som gjør at omtrent 65% av den eritreiske befolkningen snakker tigre selv om tigre-folket bare utgjør 31% av landets befolkning.

## Kjente tigre-folk
* Hamid Idris Awate
* Ibrahim Sultan

## Referanser
Saho (folk)

**Saho** (arabisk: ساهو), noen ganger kalt Soho, er en etnisk gruppe som lever i stor grad på Afrikas horn. De er hovedsakelig konsentrert i de sentrale delene i Eritrea, mens noen lever også i tilstøtende deler av Etiopia.

## Språk
Saho-folket snakker saho, som er en del av cushitic-grenen av den afroasiatiske språkfamilien.

## Religion
Saho-folket er hovedsakelig muslimer. Noen få kristne, som også er kjent som Irob, bor i Tigray-regionen i Etiopia
Frøy-linjen

**Frøy-linjen** er en rekke forsvarsanlegg som ble bygget i Troms under den kalde krigen. Anleggene strekker seg fra grenseområdet mot Sverige og Finland helt ut til kysten. Antallet anlegg er 299 fordelt på syv kommuner. Deler av anleggene er sikret mot kjemiske, biologiske og kjernefysiske våpen. Forsvarsanleggene var ment å skulle stoppe en sovjetisk invasjon lenge nok til at allierte styrker kunne komme til unnsetning. Anleggene ble diskret bygget fra starten på 1980-tallet og fram til 1995. Kostnaden er antydet til minst en halv milliard kroner. Anleggene ble forlatt i 1995, omtrent samtidig som man var ferdig med å bygge de siste delene av anleggene, ettersom fiendebildet mot Norge hadde endret seg som følge av Sovjetunionens oppløsning og den kalde krigens slutt.

I 2011 ble anleggene avhendet, og rivingen av anleggene startet så året etter. Per desember 2014 var rundt 75 prosent av anleggene blitt revet, og resten skulle også rives &ndash; bortsett fra noen få anlegg som det var meningen skulle bevares til museale formål. 

Da Russland annekterte Krim-halvøya i 2014, beordret Forsvarsstaben stans i rivingen av operative anlegg.

I 2014 startet Forsvaret en revisjon av sine operative planer, det samme gjør NATO for hele Europa. Fram til disse planene avklarer behovet i Nord-Troms, vil Frøy-anlegget stå der, med tilsyn. Heimevernet får trolig disponere noe areal, men ellers blir det status quo. Det betyr at der inventaret ikke er fjernet, så vil avfukting stå på. I 2017 ble Frøy-linjen innrangert i Forsvaret. Det betyr at Forsvarsbygg får såkalt tomgangsleie fra Hæren. Fra samme tid varslet Forsvaret at omvisninger og annen kulturell aktivitet i regi av Nord-Troms museum må opphøre.

## Se også
* Lyngen-linjen
* Olavsvern

## Referanser
Jan Toreg

**Jan Toreg** (født 14. september 1951 i Oslo) er en norsk filmarbeider som har dekket de fleste funksjoner innen filmproduksjon, men arbeidet som manusforfatter, regissør og klipper. Han har hatt oppdrag ulike sjangere som kortfilm, dokumentar, reklame og fiksjon/drama siden 1968. Som klipper og gjesteforeleser er han også kjent som «Dr. T.»

Toreg har mottatt flere priser, blant annet vant novellefilmen *Reisen* den norske Kortfilmfestivalens førstepris for beste film, i 1982. Ved siden av film- og TV-produksjon har han skrevet to fagbøker: *Klipp til ...* i 2002 og *Klipperen – Den tredje fortelleren* i 2011; begge utgitt på Abstrakt forlag.

## Filmografi (utvalg)

### Spillefilmer
* *Lukket avdeling* – 1971 – (stillsfoto, kamera- og klippeassistent). Regi: Arnljot Berg.
* *Bortreist på ubestemt tid* – 1974 – (innspillingsleder). Regi: Pål Bang Hansen.
* *Bak sju hav* – 1990 – (klipp). Regi: Espen Thorstensson.
* *[[Olsenbanden jr. på rocker'n]]* – 2003 – (klipp). Regi: Arne Lindtner Næss.

### TV-, dokumentar-, kort- og novellefilmer
* *Marked* – 1970 – (manus, regi, foto, klipp). Frysja Bruk.
* *Hobøl storflyplass* – 1973 – (manus, regi). NRK
* *Rekeblues* – 1980 – (manus, regi, klipp). Teamfilm A/S.
* *Historiens konturer tegner fremtidens landskap* – 1987 – (manus, regi, klipp). Motlys.
* *Blå sol* – 1989 – (manus, regi, klipp). Motlys.
* *Sibir – framtidens land*. En reise i Fridtjof Nansens fotspor, dokumentarserie i fem episoder på 52 minutter hver. 1991-1994 (manus, regi, klipp). Delt regiansvar med Odd Geir Sæther og Stein P. Aasheim. Teamfilm AS / NRK.
* *Drømmen om fastlandsforbindelse* – 1997 – (manus, regi, klipp). Jan Toreg Film & Tv-prod. ans.
* *Kidnappet av Sovjet* – 2000 – (prosjektleder, regi-/manuskonsulent, kommentarer, klipp). Juritzen TV / TV-2.
* *[[Fox Grønland]]* – krimserie i 24 episoder – 2000/02 – (ansvarlig klipper og episodeforfatter). TV-2 Norge, TV-2 Danmark og TV-4 Sverige

## Referanser


## Eksterne lenker
*
Choice (tidsskrift)

***Choice: Current Reviews for Academic Libraries***, også kjent som ***Choice***, er et engelskspråklig tidsskrift som blir gitt ut av Association of College and Research Libraries (ACRL). De fleste akademiske bibliotek i USA bruker *Choice* for å plukke ut og kjøpe bøker. Choice publiserer månedlig anmeldelser av bøker. Disse anmeldelsene blir trykket i Choice-magasinet og på nettet under ChoiceReviews.online. Hvert år velger *Choice* et utvalg av bøker de har anmeldt i løpet av året, som blir publisert i januar-utgaven titulert «Outstanding Academic Titles». Utvalget dekker rundt 10 % av omtrent  årlige anmeldte bøker.

## Referanser


## Eksterne lenker
*
André Ricardo Soares

**André «Andrezinho» Ricardo Soares** (født 9. oktober 1981 i Mineiros i Goiás), også kjent som **Andrezinho**, er en brasiliansk fotballspiller som spiller for FC Köln.

Spiller som oftest høyreback, men kan også spille venstreback.

## Referanser


## Eksterne lenker
* 
*
New Millennium Bean Party

**New Millennium Bean Party** er et britisk parti som ble grunnlagt av Barry Kirk (aka Captain Beany) i 2000. Kirks kampsak er å bli valgt som Storbritannias første bakte bønne, samt å få hver kafe i Cardiff til å selge bønner med toast.

## Referanser


## Eksterne lenker
* Captain Beanys hjemmeside
Longlin Lu

**Longlin Lu** (tradisjonell kinesisk: 龍臨路, forenklet kinesisk: 龙临路, pinyin: *Lónglín Lù*, shanghainesisk: [loŋ²³lin²³lu²³]), engelsk: *Longlin Road*, norsk: *Longlinveien*), danner sammen med den kryssende Luoxiangveien knutepunktet i lokalsamfunnet mellom Midtre og Ytre Ringvei mot Xupu-broen sør i Xuhui bydel i Shanghai i Folkerepublikken Kina. Longlingveien går fra Midtre Ringvei til Dianpu-elven. Se artikkel om Luoxiangveien for utfyllende detaljer og fotografier.
Langøy

**Langøy** kan vise til:
* Langøy (Stavanger)
* Langøy (Kragerø)
* Langøy (Farsund)
* Langøy (Averøy)
* Langøy (Fjell)

## Se også
*Langøya
*Langøyene
Sascha Riether

**Sascha Riether** (født 23. mars 1983) er en tysk tidligere fotballspiller.

Han har tidligere spilt for SC Freiburg, VfL Wolfsburg, 1. FC Köln, Fulham og FC Schalke 04. 

Riether ble lånt ut til Fulham FC sesongen etter at 1. FC Köln rykket ned fra øverste divisjon. Etter å ha spilt 35 seriekamper og blitt kåret til klubbens beste spiller i 2012/2013-sesongen ble overgangen gjort permanent i mai 2013 med en overgangssum på 11 millioner kroner. Den 26. juni 2014 meldte han overgang fra Fulham tilbake til gamleklubben SC Freiburg. Fra og med sesongen 2015/16 spiller Riether for FC Schalke 04. 

## Referanser


## Eksterne lenker
*
Kong Curling

***Kong Curling*** er en norsk spillefilm som hadde premiere 23. september 2011. Filmen er regissert av Ole Endresen og har Atle Antonsen i hovedrollen som Truls Paulsen, en tidligere curlingmester som må samle laget sitt på nytt etter ti års sammenbrudd for å hjelpe sin gode venn og mentor. Den hadde et samlet besøkstall på norske kinoer på , og vant publikumsprisen for beste spillefilm under Cinquest film festival i USA.

## Skuespillere og rollefigurer
* Atle Antonsen – Truls Paulsen
* Kåre Conradi – Stefan Ravndal
* Linn Skåber – Sigrid Paulsen
* Jon Øigarden – Marcus
* Jan Sælid – Espen 
* Ane Dahl Torp – Trine Kristine 
* Trond Fausa Aurvåg – Ornitolog
* Ingar Helge Gimle
* Steinar Sagen – Flemming
* Bård Tufte Johansen – Knut
* Harald Eia – Arne 
* Anne Marit Jacobsen – Jill 
* Else Kåss Furuseth – Toril
* Egil Hegerberg
* Ulf Brunnberg
* Hans Morten Hansen
* Magnus Devold – Bud

## Referanser


## Eksterne lenker
* 
* 
* Filmens facebook-side
* Kong Curling - Filmweb Anmeldelser, omtale, trailer og bilder
Afarer

**Afarer** (arabisk: عفار‎) er en etnisk gruppe på ca. 2 millioner mennesker som lever i Etiopia, særlig i Afarregionen, i Eritrea og Djibouti på Afrikas horn. Afarfolket kalles også **danakil**.

Afarfolket er i hovedsak muslimer, enkelte lever som nomader mens andre livnærer seg som bofaste fiskere og handelsmenn. Morsmålet er for det meste afar, men enkelte afarer snakker arabisk i Djibouti og Eritrea.

## Referanser
Cape Hatteras

**Cape Hatteras** er en odde på kysten av Nord-Carolina i USA. Det er det punktet på atlanterhavskysten av USA som ligger lengst mot sørøst.

Nær Cape Hatteras møtes to kraftige havstrømmer: Labradorstrømmen fra nord og Floridastrømmen (Golfstrømmen) fra sør. Grunne sandbanker strekker seg ca 23 km ut fra kysten. Sandbankene og kraftig sjø har ført til at mange skip har gått på grunn utenfor kysten, og området her går under navnet «Atlanterhavets kirkegård».

Det første fyrtårnet her ble bygd i 1803. Det ble i 1870 erstattet av det nåværende fyret som med sine 60,5 meter fra bakken til toppen av lynavlederen er det høyeste fyrtårnet i USA. Det er også et verdens høyeste fyrtårn bygd av murstein. På grunn av erosjon langs kysten, ble fyret flyttet i 1999. Fyret står nå på omtrent samme avstand fra kysten som da det opprinnelig ble bygd.

## Eksterne lenker
* Graveyard of the Atlantic Museum
* Cape Hatteras Light Station
Christian Eichner

**Christian Eichner** (født 1982) er en tysk fotballtrener og tidligere fotballspiller som er hovedtrener for .

## Referanser


## Eksterne lenker
*
Hedareb (folk)

**Hedareb** er en etnisk gruppe i Sudan, Eritrea og Egypt.

De fleste Hedareb talere snakke minst ett annet språk, vanligvis arabisk eller tigre. [1]
 
De er også en av de ni språklig definerte sub-nasjonaliteter fra Eritrea.

Hedareb-folket er hovedsakelig sunni-muslimer.
Rashaida

**Rashaida** (arabisk: بني رشيد, الرشايدة) er en etnisk gruppe som lever ved rødehavskysten i Eritrea og Sudan og i Saudi-Arabia på den andre siden av havet.

I 1846 migrerte mange rashaidafolk fra Hejaz, som er dagens Saudi-Arabia, inn i det som nå er Eritrea og nordøst-Sudan etter krigføring som hadde brutt ut i hjemlandet. Rashaidafolket i Sudan og Eritrea bor nært bejafolket. Et stort antall finnes også på Den arabiske halvøy. De er knyttet til Banu Abs-stammen. Rashaida er arabere og holder på sine tradisjonelle kultur og religion (sunni-islam).
Bilen (folk)

**Bilen** er en etnisk gruppe som lever i den sentrale delen av Eritrea, i og rundt området Keren. Deres morsmål er bilen, et språk som tilhører cushitic-grenen av den afroasiatiske språkfamilien. Mange snakker også andre afroasiatiske språk, som tigré og tigrinja. Den yngre generasjonen har også lagt til arabiske ord og uttrykk i sin dagligtale.

Bilen praksiserer både kristendom og islam. Muslimske tilhengere bor hovedsakelig i landlige områder, og har blandet seg med det tilstøtende tigre-folket. De kristne bilen oppholder seg i hovedsak i urbane områder, og har blandet seg med tigrinya-folket.

I løpet av det 16. århundre, dro noen av bilen-folket fra Etiopia og Somalia til Eritrea. Biden-folket driver primært med jordbruk, og de  i den etniske gruppen utgjør cirka to prosent av Eritreas befolkning.
Kunama

**Kunama** er navnet på en etnisk gruppe tilhørende nilotfolket som hovedsakelig lever i Eritrea og Etiopia og særlig i den sørvestlige delen i Gash-Barka-regionen i Eritrea. Rundt 80 prosent av folket er i Eritrea, men utgjør likevel ikke mer enn kun 2 prosent av hele den eritreiske befolkningen og er således en av de minste etniske gruppene. Rundt regnet 100 000 kunamaere lever i de fjerntliggende og isolerte området mellom elvene Mereb (Gash) og Tekezé (Setit) nær grensen av Etiopia. Den eritreisk-etiopiske krig (1998–2000) tvang rundt 4 000 kunamaere til flykte fra sin hjem og inn i Etiopia. Som flyktninger lever de i en anspent område ved grensen og i nærheten av den omstridte grensebyen Badme. I 2007, i henhold til en etiopisk folketelling, hadde antallet kunamaere sunket til 2&nbsp;976 da de øvrige hadde migrert videre andre etiopiske regioner.

## Folket og landet
Kunamaene snakker et nilosahariske språk som ikke er beslektet med de dominerende språkene i Eritrea og Etiopia. Selv om en del av dem fortsatt praktiserer tradisjonelle trosforestillinger, har de fleste av dem gått over til fremmede religioner som kristendom eller islam. De fruktbare slettene på Gash-Setit, også kjent som Gash-Barka, er den regionen hvor kunamaene tradisjonelt har bodd og som tidvis er blitt referert til som «Eritreas brødkurv». Tidligere var de nomader, men i dag er de fastboende bønder. Historisk har de vært dominert av andre etniske grupper og ofte tvunget fra sine tradisjonelle områder. Den offisielle politikken til myndighetene i Eritrea er at alt land er statens eiendom og myndighetene foretrekker store, kommersielle gårder.

## Media
En prisbelønt dokumentarfilm, *Home Across Lands*, har kronikkert reisen til nylig ankomne kunamaflyktninger mens de strevet med å bli selvhjulpen og selvstendige i et nytt land. Rettledning i deres overgang er et eget agentur for ny bosetting, amerikanske International Institute of Rhode Island. Agenturet har knyttet dem til de ressurser som de trenger i etableringen av et nytt samfunn.

## Referanser


## Eksterne lenker
* «Political and Cultural History of the Kunama people», ved Alexander Naty. 
* «Eritrea: Information on the Kunama ethnic group», *RefWorld*, UNHCR
* «Kunama and Nara», *World Directory of Minorities and Indigenous Peoples*
Nara (folk)

**Nara-folket** er en nilotisk etnisk gruppe som lever i den østlige delen av Eritrea i Gash-Barka-regionen. Naranavnet betyr «himmelen» og de snakker et språk som de kaller *nara-bana*, hvilket betyr «nara-snakking». De karakteriserer seg selv som *baryaer*.

De er stort sett muslimer, unntatt et mindretall som fortsatt er kristne og en del som også praktiserer tradisjonelle afrikanske trosforestillinger. De utgjør mindre enn 1 prosent av befolkningen i Eritrea, og er selv inndelt i fire understammer: higir, mogareb, koyta og santora. De er jordbruksfolk og i dag bosatt hovedsakelig langs grensen mot Sudan.

## Referanser
Pushwagner (film)

***Pushwagner*** er en norsk dokumentarfilm fra 2011 om kunstneren Hariton Pushwagner. Regi er ved Even Benestad og August B. Hanssen.

Filmen hadde et samlet besøkstall på norske kinoer på . Den ble vist på festivaler som blant annet Hot Docs i Toronto, Copenhagen Docs og Nordox i Kina. 

## Referanser


## Eksterne lenker
*
Christopher Schorch

**Christopher Schorch** (født 30. januar 1989 i Halle) er en tysk fotballspiller som spiller midtstopper for FC Köln.

## Eksterne lenker
* 
*
Norsk viltskadesenter

**Norsk viltskadesenter** er et nasjonalt kompetansenettverk som arbeider med konfliktområdet vilt - næringsutøvelse, spesielt innen landbruks- og reindriftsnæringen. Kompetansenettverket driftes av Norsk institutt for bioøkonomi (NIBIO). 

Norsk viltskadesenter tilbyr rådgivning, forskning, utviklingsarbeid og informasjonsformidling om forebyggende tiltak mot rovviltskader på sau og rein, beiteskader, avlingstap, kartlegging av tapsårsaker og påkjørsler av tamrein. Nettverket har kompetanse innen fagområdene sauedrift, reindrift, beitekvalitet og beitebruk, hjortevilt, gjess, økonomi, samfunnsforskning, kart og statistikk, elektronisk overvåkning av beitedyr samt populasjonsovervåking av brunbjørn. 

Norsk viltskadesenter skal bidra til gode løsninger i konflikter mellom vilt og næringsutøvelse. Dette innebære bl.a. utprøving av forebyggende tiltak mot tap av beitedyr forårsaket av fredet rovvilt og kartlegging av avlingsskader forårsaket av hjortedyr og gjess.

## Eksterne lenker
*Norsk Viltskadesenter
3. divisjon bandy for menn

**3. divisjon bandy for menn** var til og med 2014/15-sesongen den nederste divisjonen i norsk bandy. Den besto normalt av seks til åtte lag. Etter en omlegging av seriesystemet i 2015 ble 3. divisjon sløyfet og 2. divisjon utvidet fra åtte til tolv lag.

## Seriemestere
* 00/01: Stabæk 2
* 01/02: Solberg 2 
* 02/03: Hauger 
* 03/04: Njård 
* 04/05: Hauger  
* 05/06: Drammen 2 
* 06/07: Ready 2 
* 07/08: Sarpsborg 2 
* 08/09: Bergen 
* 09/10: Bergen 
* 10/11: Haslum  
* 11/12: Ready 2 
* 12/13: Strømsgodet
* 13/14: Skeid
* 14/15: NTNUI

Bergen og NTNUI spiller hjemmekampene sine som rinkbandy og kunne dermed aldri spille om opprykk. I de tilfellene Bergen og NTNUI havnet blant de to øverst rangerte lagene, ble laget etter dem på tabellen kvalifisert for spill om opprykk.

## Opprykk til 2. divisjon
* 00/01: Mjøndalen 2
* 01/02: Solberg 2 og Øvrevoll/Hosle
* 02/03: Frem-31 (rykket opp via kvalifisering)
* 03/04: Njård og Mjøndalen 2
* 04/05: Hauger 
* 05/06: Drammen 2 og Ullevål 2 
* 06/07: Nordre Sande
* 07/08: Sarpsborg 2 og Høvik 2
* 08/09: Øvrevoll/Hosle 2
* 09/10: Nordre Sande
* 10/11: Haslum, Øvrevoll/Hosle 2 og Frigg (Fordi Røa trakk sitt lag i 1. divisjon fikk Ullern og Frigg tilbud om å rykke opp i henholdsvis 1. og 2. divisjon.)
* 11/12: Ready 2, Konnerud, (Konnerud kvalifiserte seg ikke for opprykk gjennom kvalifiseringsspill, men fikk tilbud om plass i 2. divisjon da Mjøndalen 2 trakk seg fra divisjonen.)
* 12/13: Ready 3, Strømsgodset
* 13/14: Skeid, Ullern 2
* 14/15: Røa, Strømsgodset

## Eksterne lenker
* 
*
Tomoaki Makino

(født 11. mai 1987 i Nishi-ku i Hiroshima) er en japansk tidligere fotballspiller.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
*
Amha Selassie

**Amha Selassie**, opprinnelig **Asfa Wossen** eller **Merid Azmatch**, (1916–1997) var eldste sønn av Haile Selassie og Menen Asfaw.

Han ble født i Harar, og hans far var da guvernør der. Han var arving under sin fars styre. 

Han ble erklært keiser første gang under det mislykkede kuppforsøket mot hans far i desember 1960. Kuppet kollapset i løpet av noen dager og hans fars styre ble gjeninnsatt. Han ble tilbudt tronen ved farens avgang i 1974, og aksepterte først og sa senere fra seg tronen. Denne korte regjeringstiden endte med avskaffelsen av den etiopiske monarkiet i mars 1975. Han var deretter i eksil. Mens han var i eksil ble han på ny proklamert som keiser den 8. april 1989. Denne gangen sanksjonerte han proklamasjonen og aksepterte dens legitimitet.

Han hadde fem barn, og sønnen Zera Yacob Amha Selassie er i dag tronpretendent.

Han ble tildelt Storkorset av St. Olavs orden i 1956.

## Referanser
Zera Yacob Amha Selassie

**Zera Yacob Amha Selassie**, kronprins av Etiopia (Ge'ez ዘርአ ያዕቆብ አምሃ ሥላሴ; f. 17. august 1953) er sønnesønn av keiser Haile Selassie og sønn av Amha Selassie, som ble erklært keiser av Etiopia i eksil. Han har vært leder for det keiserlige hus i Etiopia siden 17. februar 1997. Han er imidlertid ikke anerkjent som mulig arving av alle. To andre personer er også tronpretendenter, nemlig Girma Yohannis Iyasu, barnebarnet til keiser Iyasu V, og Mangasha Seyum, barnebarn av keiser Yohannes IV.